Oscarstatuetten

Oscarstatuetten er en hederspris som deles ut innen hurtigløp på skøyter. Prisen er til minne om skøyteløperen Oscar Mathisen og har siden 1959 vært tildelt av Oslo Skøiteklub som en markering av sesongens største skøytebragd. Statuetten er en miniatyr av billedhuggeren Arne Durbans statue av Oscar Mathisen, som står utenfor Frogner stadion. Utdelingen har tradisjonelt skjedd i forbindelse med Oscarløpet like før jul, men de senere år er den flyttet til større skøyteløp i Vikingskipet på Hamar.

 Historie 
Utvelgelsen av årets største skøytebragd har hovedsakelig vært basert på prestasjoner fra internasjonale mesterskap som EM på skøyter, allround for damer og herrer, VM på skøyter, allround for damer og herrer, OL-medaljer for damer og herrer. Siden 1996 har også VM på enkeltdistanser for damer og herrer vært med i vurderingene. Verdensrekordløp kan være avgjørende for utfallet. Verdenscupen og internasjonale løp i Norge er også med i vurderingen. Tidligere var prestasjoner i landskamper der Norge var involvert med også sentrale, men slike landskamper eksisterer ikke lenger.

De åtte første årene, frem til 1967 kunne ikke en utøver vinne trofeet mer enn én gang. Dermed kunne ikke for eksempel den første mottakeren av statuetten, Knut Johannesen, belønnes med en ny etter den fantastiske 10 000-meteren i Vinter-OL 1960. Tilsvarende kunne heller ikke svensken Jonny Nilsson tildeles oscarstatuetten etter VM-gullet i 1963.

Statuetten var forbeholdt menn helt frem til 1987; i 1992 ble Bonnie Blair den første kvinnen som mottok trofeet.

I 2008 fikk den canadiske sprinteren Jeremy Wotherspoon den femtiende Oscarstatuetten i rekken. Han var da den femte rendyrkede sprinteren som mottok prisen, etter Jevgenij Kulikov fra Sovjetunionen (1975), Gaétan Boucher fra Canada (1984), Bonnie Blair fra USA (1992) og Hiroyasu Shimizu fra Japan (2001).

 Oversikt over vinnere 
 År Navn Klubb / Nasjonalitet Nasj. Vesentlige prestasjoner 1959  Knut Johannesen  Arbeidernes Skøyteklubb    Europamester 1960  Boris Stenin  Sovjetunionen    Verdensmester 1961  Henk van der Grift  Nederland    Verdensmester 1962  Jonny Nilsson  Sverige    Vant 10 000 m med 15 sekunder under VM i Moskva. 1963  Nils Aaness  Oslo Skøiteklub    Verdensrekord sammenlagt og europamester 1964  Ants Antson  Sovjetunionen    Verdensrekord på 3 000 m, OL-gull og europamester 1965  Per Ivar Moe  Oslo Idrettslag    Verdensmester 1966  Kees Verkerk  Nederland    Verdensmester 1967  Kees Verkerk (2)  Nederland    Verdensmester 1968  Fred Anton Maier  Tønsberg Turn    OL-gull, Verdensmester og europamester  1969  Dag Fornæss  Hamar Idrettslag    Verdensmester og europamester 1970  Ard Schenk  Nederland    Verdensmester og europamester 1971  Ard Schenk (2)  Nederland    Verdensmester 1972  Ard Schenk (3)  Nederland    Verdensmester, europamester og 3 OL-gull  1973  Göran Claeson  Sverige    Verdensmester og europamester 1974  Sten Stensen  Drammens Skøiteklub    Verdensmester 1975  Jevgenij Kulikov  Sovjetunionen    Fire verdensrekorder på 500 m – forbedret rekorden med ett sekund (fra 38,0 til 37,00) 1976  Sten Stensen (2)  Drammens Skøiteklub    OL-gull og Verdensrekord på 10 000 m 1977  Eric Heiden  USA    Verdensmester 1978  Eric Heiden (2)  USA    Verdensmester 1979  Eric Heiden (3)  USA    Verdensmester 1980  Eric Heiden (4)  USA    5 OL-gull 1981  Amund Sjøbrend  Hamar Idrettslag    Verdensmester og europamester 1982  Tomas Gustafson  Sverige    Europamester 1983  Rolf Falk-Larssen  Trondhjems Skøiteklub    Verdensmester 1984  Gaétan Boucher  Canada    2 OL-gull 1985  Hein Vergeer  Nederland    Verdensmester 1986 Geir Karlstad  Lillestrøm Sportsklubb    verdensrekorder på 5 000 m og 10 000 m  1987  Nikolaj Guljajev  Sovjetunionen    Verdensmester og europamester 1988  Tomas Gustafson (2)  Sverige    OL-gull på 5 000 m og 10 000 m og europamester 1989  Leo Visser  Nederland    Verdensmester og europamester 1990  Johann Olav Koss  Sk-94    Verdensmester 1991  Johann Olav Koss (2)  Sk-94    Verdensmester og europamester 1992  Bonnie Blair  USA    OL-gull på 500 m og 1000 m  1993  Falko Zandstra  Nederland    Verdensmester og europamester 1994  Johann Olav Koss (3)  Sk-94    OL-gull på 1 500 m, 5 000 m og 10 000 m  1995  Gunda Niemann  Tyskland    Verdensmester 1996  Gunda Niemann (2)  Tyskland    Verdensmester 1997  Gunda Niemann (3)  Tyskland    Verdensmester allround og på VM enkeltdistanser 1998  Ådne Søndrål  Hol Idrettslag    OL-gull på 1 500 m 1999  Rintje Ritsma  Nederland    Verdensmester 2000  Gianni Romme  Nederland    Verdensmester 2001  Hiroyasu Shimizu  Japan    Verdensmester i sprint 2002  Jochem Uytdehaage  Nederland    OL-gull 5 000 m og 10 000 m og verdensmester 2003  Anni Friesinger  Tyskland    Europamester og VM enkeltdistanser på 1 000 m, 1 500 m og 3 000 m 2004  Chad Hedrick  USA    Verdensmester og verdensrekord sammenlagt 2005  Shani Davis  USA    Verdensmester 2006  Cindy Klassen  Canada    Verdensmester 2007  Sven Kramer  Nederland    Verdensmester 2008  Jeremy Wotherspoon  Canada    Verdensmester og flere verdensrekorder på 500 meter, den siste på 34,05 sek. 2009  Shani Davis (2)  USA    To verdensrekorder (1 000 m og 1 500 m) på to dager. 2010  Martina Sáblíková  Tsjekkia    Seier på 3 000 m og 5 000 m i OL, VM og EM. 2011  Bob de Jong  Nederland    Seier på 10 000 m under VM enkeltdistanser med tiden 12.48,20. 2012  Christine Nesbitt  Canada    Ny verdensrekord på 1 000 m under Sprint-VM 2012 med 1.12,68. 2013  Ireen Wüst  Nederland    Tidenes første 3 000 meterløp under 4 minutter på lavlandsbane i verdenscupfinalen 2012/13 med 3.58,68. 2014  Jorrit Bergsma  Nederland    OL-gull og tidenes raskeste 10 000 meterløp på lavlandsbane med 12.44,45. 2015  Brittany Bowe  USA    Gull i enkeltdistanse-VM på  meter og tidenes raskeste på en europeisk bane og første løper på 1 000 meter under 1.14 blank med 1.13,90. 2016  Ted-Jan Bloemen  Canada    Ny verdensrekord på  meter. 2017  Sven Kramer (2)  Nederland    Gull i enkeltdistanse-VM på  meter og tidenes raskeste på lavlandsbane (12.38.89). 2018  Håvard Holmefjord Lorentzen  Fana Idrettslag    OL-gull på 500 meter. 2019  Kjeld Nuis  Nederland    Ny verdensrekord på  meter i verdenscupfinalen 2018/19. 2020  Natalja Voronina  Russland    Ny verdensrekord på  meter i enkeltdistanse-VM 2020. 2021  Nils van der Poel  Sverige    Ny verdensrekord på  meter i enkeltdistanse-VM 2021. 2022  Nils van der Poel (2)  Sverige     2023  Jordan Stolz  USA     2024  Jordan Stolz (2)  USA     2025  Davide Ghiotto  Italia    Ny verdensrekord på  meter i Calgary i .

 Bildegalleri 
Vinnere av statuetten to ganger.

Vinnere av statuetten en gang.

 Statistikk 
Etter at statuetten fra 1967 kunne deles ut flere ganger til samme utøver, har åtte utøvere mottatt mer enn én Oscar. Eric Heiden har fire, som han mottok fire år på rad fra 1977 til 1980. Ard Schenk, Johann Olav Koss og Gunda Niemann har tre hver. Kees Verkerk ble den første med to trofeer i 1967. To har også Sten Stensen, svenske Tomas Gustafson, som mottok statuetten med seks års mellomrom i 1982 og i 1988, og nederlandske Sven Kramer, som ble den første til å bli tildelt statuetten med ti års mellomrom (2007 og 2017).

Gunda Niemann er den eneste kvinne med mer enn én statuett, og sitter med tre av elleve statuetter tildelt kvinner. De fire tyske statuettene er alle tildelt kvinner.

 Nasjonsfordeling 
Oscarstatuetten ble utdelt for 50. gang i 2008, da til canadieren Jeremy Wotherspoon. Statuettene er tildelt løpere fra elleve nasjoner etter følgende fordeling:

 #  Land  Antall Troféer  Løpere 1   Nederland  18  14 2   Norge  15  12 3   USA  11  6 4   Sverige  6  4 5   Canada  5  5 6   Tyskland  4  2 –   Sovjetunionen  4  4 8   Japan  1  1 –   Tsjekkia  1  1 –   Russland  1  1 –   Italia  1  1

 Referanser 

 Eksterne lenker 
  Offisiell hjemmeside  for skøytesportens høyeste ærespris.

  og med 
 Artikkel hos Allkunne Oscar-statuetten (norsk skøytepris)

Kategori:Hurtigløp på skøyter
Kategori:Norske idrettspriser
Kategori:Lister over skøyteløpere
Kategori:Utmerkelser etablert i 1959
Kategori:Artikler i skøytesportprosjektet